Բարև, ընկերներ

«Բարև, ընկերներ» (իսպ.՝ Saludos Amigos, ինչպես նաև «Սալյո՛ւտ, ընկերներ»), մուլտիպլիկացիոն կինոնկար, որի պրոդյուսերն է Ուոլտ Դիսնեյը, որը թողարկվել է RKO Radio Pictures-ի կողմից։ Հանդիսանում է դեսնեյյան լիամետրաժ դասական ֆիլմերից վեցերորդը, որը նկարահանվել է «Walt Disney Productions» ստուդիայում։ Քանի որ տևողությունը կազմում է 42 րոպե, ուստի այն համարվում է դասական տասնյակի ամենակարճ ստեղծագործությունը։ «Բարև ընկերներ» մուլտֆիլմը 5 «փաթեթային» ստեղծագործություններից է, որը նկարահանվել է Դիսնեյի ստուդիայում 1940-ականներին։
Մուլտֆիլմի գործողություններն ընթանում են Լատինական Ամերիկայում և բաղկացած է չորս մասերից։ Դրանց երկուսում մասնակցում են Դոնալդ Դաքը իսկ մեկում՝ Գուֆին։ Վերջին մասում առաջին անգամ հայտնվում է դիսնեյյան նոր կերպար՝ բրազիլական թութակը (Խոսե Կարիոկա)։
Մուլտֆիլմի առաջնախաղը կայացել է 1942 թվականի օգոստոսի 24-ին Ռիո դե Ժանեյրոյում։ ԱՄՆ-ում այն թողարկվել է 1943 թվականի փետրվարի 6-ին-ին։ Ֆիլմի հաջողությունը բերեց նրան, որ նկարահանվի ևս մեկ մուլտֆիլմ նվիրված Լատինական Ամերիկային՝ «Երեք կաբալյերոն», որը դուրս եկավ 2 տարի անց։


== Մասեր ==
Lake Titicaca - Ամերիկացի զբոսաշրջիկ Դոնալդ Դաքը ուղևորվում այցելության դեպի Տիտիկակա լիճը և հանդիպում է տեղացի բնակիչների և համառ լամայի հետ։
Pedro - Չիլիից փոքրիկ ինքնաթիռը, որի անունն է Պեդրո, կատարում է իր առաջին թռիչքը, որպեսզի փոստը բերի Մենդոսա։ Սույն մասը 1955 թվականի մարտի 13-ին-ին թողարկվել է որպես առանձին կարճամետրաժ ֆիլմ։
El Gaucho Goofy - Ամերիկացի քովբոյ Գուֆին հայտնվում է Արգենտինայում` պամպաներում, որպեսզի դառնա գաուչո։ Այս մասից ավելի ուշ ջնջվեց ծխախոտ ծխող Գուֆիի հատվածը։ Խմբագրված տարբերակը լույս տեսավ «Gold Classic Collection» և «Classic Caballeros Collection» ստուդիաներում։
Aquarela do Brasil - եզրափակիչ մասում հայտնվում է նոր հերոսը՝ թութակ Խոսե Կարիոկան, որը ցուցադրում է Դոնալդին Հարավային Ամերիկան և ծանոթացնում սամբայի հետ։ Այստեղ հնչում են «Aquarela do Brasil» և «Tico-Tico no Fubá» երգերը։


== Դերերում ==
Ֆրեդ Շիլդս - պատմող
Խոսե Օլիվյերա - Ջո Կարիոկա
Պինտո Քոլվիգ - Գուֆի
Ուոլտ Դիսնեյ - ինքն իրեն
Քլարենս Նեշ - Դոնալդ Դաք
Ֆրենկ Թոմաս - ինքն իրեն


== Ֆիլմի ստեղծումը ==
1941 թվականի սկզբին, երբ դեռ ԱՄՆ-ն չէր մտել Երկրորդ համաշխարհային պատերազմի մեջ, ԱՄՆ-ի պետդեպարտամենտը Դիսնեյին, որպես բարի կամքի դեսպան, ուղարկում Հարավային Ամերիկա։ Այնտեղ նա պետք է ֆիլմ նկարահաներ, որպես բարիդրացիական քաղաքականության դրսևորում։ Այն ցուցադրվելու էր ԱՄՆ-ում, Կենտրոնական և Հարավային Ամերիկաներում։ Դիսնեյը ընտրված էր նրա համար, քանի որ Լատինական Ամերիկայի երկրների որոշ ղեկավարներ սերտ կապեր ունեին նացիստական Գերմանիայի հետ, իսկ Դիսնեյը հնարավորություն կունենար հակազդելու դրան։ Միկի Մաուսը և այլ դիսնեյյան հերոսներ հանրաճանաչ էին Լատինական Ամերիկայում, դրա համար որպես դեսպան ընտրվել էր հենց Ուոլտ Դիսնեյը։ Ուղևորությանը աջակցում էր Նելսոն Ռոքֆելլերը։ Գնացին շուրջ քսան կոմպոզիտորներ, նկարիչներ, տեխնիկներ և այլն։ Նրանք եղան Բրազիլիայում, Արգենտինայում, ինչպես նաև Չիլիում և Պերուում։
Մուլտֆիլմն իրենից ներկայացնում է փաստագրական նկարահանումներ, որտեղ ցուցադրվում են ժամանակակից լատինաամերիկյան քաղաքները, երկնաքերները, մոդայիկ հանգնված բնակիչները։ Դա զարմացրեց ժամանակակից շատ ԱՄՆ-ի բնակիչների, որոնք նման պատկեր միայն ԱՄՆ-ում և Եվրոպայում էին պատկերացնում և տպավորությունները լրիվ փոխվեցին։ Կինոգետ Ալֆրեդ Չարլզ Ռիչարդ կրտսերը նշել է, որ «Բարև ընկերներ» ֆիլմը «արել է ավելին ժողովուրդների ճանաչման գործում մի քանի ամսվա ընթացքում, քան պետդեպարտամենտը` 50 տարվա»։
Ֆիլմը ներշնչել է նաև չիլիացի նկարիչ René Ríos Boettiger-ին, որը ստեղծել է Լատինական Ամերիկայի ամենահայտնի մուլտիպլիկացիոն հերոսին՝ Կոնդորիտոյին։


== Սաունդթրեք ==
Մուլտֆիլմի երաժշտությունը գրել են Էդվարդ Հ. Պլամբը, Ջ. Փոլը և Չարլզ Ուոլկոտը։ Գլխավոր «Saludos Amigos» երգը գրել են Չարլզ Ուոլկոտը և Նեդ Վաշինգտոնը։ Ֆիլմում հնչում է նաև «Aquarela do Brasil» երգը, որը հեղինակել է կոմպոզիտոր Արի Բարրոզը։ Դրա գործիքային տարբերակն է «Tico-Tico no Fubá» երգը։ «Aquarela do Brasil» գրվել և առաւին անգամ կատարվել է 1939 թվականին, սակայն հաջողություն չունեցավ։ Իսկ այդ երգը երբ հայտնվեց մուլտֆիլմում, դարձավ համաշխարհային հիթ։
Ֆիլմի սաունդթրեքը առաջին անգամ թողարկվել է Decca Records-ի կողմից 1944 թվականին։


== Նոմինացիա ==
«Օսկար» մրցանակաբաշխության ժամանակ (1943 թ.) «Բարև ընկերներ» ֆիլմը նոմինացվել է երեք կարգերում։


== Թողարկումներ ==
1995 (Laserdisc - Exclusive Archive Collection)
2000 թ. մայիս (VHS и DVD - Walt Disney Gold Classic Collection)
2008 թ. ապրիլի 29 (DVD - Classic Caballeros Collection)
2010 թ. նոյեմբերի 30


== Ծանոթագրություններ ==